# LOGO

# Aanaar kieldâst lii uuccâmnáál 22.3.2022 tme 15.00 räi

**Aalmugtiervâsvuođâhoittájeijee toimâ**

Toimâkován kuleh eereeb iärrás astmahoittájeijee, reumapyecceetipšoo já kulo-ohtâvuotâulmuu pargoh, uáđđimapneatutkâmušah, ravâdemääših já diabeteshoittájeijee pargopaarrân toimâm sehe eres sierâ miäruštâllum pargoh.

Tooimâ soijimsaje lii Avveel tiervâsvuođâkuávdáš. Tohálâšvuotâvátámâš meriduvvoo tiervâsvuođâhuolâttâs áámmátulmuin adelum laavâ (559/94) mield. Pyecceetipšoo tâi tiervâsvuođâhoittájeijee tođhos. Pargoäigihäämi lii njyebžilis almospargoäigi. Pargo váátá naavcâid jiečânâs porgâmân, viärmádâh- já tiimipargotááiđuid sehe aktiivlii pargovyevi. Aanaar kieldâ lii suovâttes pargosiärvus. Toimâ tiävdoo 1.6.2022 rääjist tâi sopâmuš mield.

Pargokuáhtásâš pälkki lii 2594,91 eurod / mp. Toos lasseen máksojeh SOTI-sopâmuš miäldásiih hiäđuh sehe Aanaar-lase 3 %. Tooimâst lii 4 mánuppaje keččâlemäigi. Ovdil tooimâ vuástáväldim kalga väljejum toimâttiđ tuhhiittettee tuáhtártuođâštus (T-luámáttâh) tiervâsvuođâtilestis sehe čielgiittâs njuámmootavdâlaavâ miäldásii luávdee puákuttâssyejeest.

Lasetiäđuid addel ávustipšo hovdâ Mirja Laiti, Puh. 040 844 5627 tâi šleđgâpoostâ peht: [ovdânommâ.suhânommâ@inari.fi](mailto:ovdânommâ.suhânommâ@inari.fi).

Tooimân puáhtá uuccâđ nuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsâst [www.kuntarekry.fi](http://www.kuntarekry.fi) tâi poostâ peht: Inarin kunta, Sosiaali- ja terveysosasto/ Avohoidon johtaja Mirja Laiti, Piiskuntie 2, 99800 Avveel. Kovertân merkkim: "hakemus toimeen". Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Almottâs almostittoo tievâslâžžân kieldâ päikkisiijđoin www.inari.fi

Avelist 8.3.2022 Ávustipšo hovdâ